সত্যি হল জল্পনা, KKR-এর হেডকোচ হলেন অভিষেক নায়ার!

ওয়েব ডেস্ক : জল্পনা ছিলই! এবার তা সত্যি করে কলকাতা নাইট রাডার্সের (KKR) হেড কোচ হলেন অভিষেক নায়ার (Abhishek Nayar)। তিনি ২০১৮ সাল থেকে যুক্ত কেকেআর-এর সঙ্গে। সামলেছেন একাধিক দায়িত্ব। তিনি গড়ে তুলেছেন রিঙ্কু সিং থেকে শুরু করে বরুণ চক্রবর্তীর মতো তরুণ ক্রিকেটারদের। বৃহস্পতিবার দুপুরে হেড কোচ হিসেবে অভিষেকের নাম আনুষ্ঠানিকভাবে ঘোষণা করা হয়েছে কলকাতা নাইট রাইডার্সের তরফে।

গত মরশুমে টুর্নামেন্টে ব্যর্থ হয়েছিল কেকেআর (KKR)। পয়েন্ট তালিকায় ছিল অষ্টমস্থানে। সে নিয়ে কোচ চন্দ্রকান্ত পণ্ডিত ও অধিনায়ক অজিঙ্কে রাহানের স্ট্যাটেজি নিয়ে অনেক প্রশ্ন উঠেছিল। সেই কারণে আগামী মরশুমে কামব্যাকের জন্য কোচ নিসেবে নিয়ে আসা হল নায়ারকে।

আরও খবর :  মন্ত্রী হচ্ছেন মহম্মদ আজহারউদ্দিন! সম্মতি দিল কংগ্রেস

এ নিয়ে দলের সিইও বেঙ্কি মাইসোর বলেছেন, অভিষেক নায়ার (Abhishek Nayar) ২১৮ সাল থেকে নাইট রাইডার্সের গুরুত্বপূর্ণ সদস্য। তিনি অনেক তরুণ ক্রিকেটারদের নিজের হাতে তৈরি করেছেন। খেলোয়ারদের সঙ্গে তাঁর সম্পর্ক দলের উন্নতির জন্য গুরুত্বপূর্ণ হয়ে উঠতে পারে। হেডকোচ হিসাবে অভিষেক কেমন পারফর্ম করেন সেদিকেই তাকিয়ে রয়েছেন বলে জানিয়েছেন তিনি।

প্রসঙ্গত, এর আগে ভারতীয় দলের বহু তারকার ক্রিকেটারের মেন্টর হিসাবে কাজ করেছেন অভিষেক (Abhishek Nayar)। রোহিত শর্মা থেকে কেএল রাহল, একাধিক ক্রিকেটারকে ছন্দে ফিরতে সাহায্য করেছিলেন। এবার তাঁর কাছে নতুন চ্যালেঞ্জ হতে চলেছে কেকেআর (KKR)-কে পরের মরশুমে ট্রফি জেতানো।

দেখুন অন্য খবর :