KKR-এ প্রমোশন! বড় ভূমিকায় নাইট শিবিরে ফিরছেন অভিষেক নায়ার

ওয়েব ডেস্ক: ২০২৪-এ ট্রফি জিতলেও আইপিএল (IPL) ২০২৫-এ সেভাবে দাগ কাটতে পারেনি কিং খানের ফ্র্যাঞ্চাইজি কলকাতা নাইট রাইডার্স (Kolkata Knight Riders)। প্রধান কোচ গম্ভীরের (Gautam Gambhir) ছেড়ে যাওয়া থেকে শ্রেয়স আইয়ারকে ছেড়ে দেওয়া- একাধিক কারণে ভরাডুবির শিকার হয় নাইট শিবিরে। তবে ২০২৬-এর আগে সেইসব ভুল শুধরে নিতে চায় কেকেআর ম্যানেজমেন্ট। সেই কারণে এবার প্রধান কোচের আসনে (KKR Head Coach) পুরানো মানুষকেই ফিরিয়ে আনছে ফ্র্যাঞ্চাইজি। কিন্তু কে বসছেন কেকেআর-এর হটসিটে? চলুন জেনে নেওয়া যাক।

সূত্রের খবর, দলের প্রধান কোচ হিসেবে অভিষেক নায়ারকে (Abhishek Nayar) নিয়োগ করতে চলেছে কেকেআর ম্যানেজমেন্ট। গত সপ্তাহেই নাকি তাঁকে এই বিষয়ে আনুষ্ঠানিকভাবে জানানো হয়েছে এবং শিগগিরই ফ্র্যাঞ্চাইজি পক্ষ থেকে আনুষ্ঠানিক ঘোষণা করা হবে বলেও জানা গিয়েছে। এমনটা হলে ফের নাইট শিবিরে প্রত্যাবর্তন ঘটবে নায়ারের।

আরও পড়ুন: “জয় দিয়ে শেষ…!,” অবসর প্রসঙ্গে বিরাট মন্তব্য রোহিত, বিরাটের

মুম্বইয়ের প্রাক্তন অলরাউন্ডার অভিষেক নায়ারের সঙ্গে কেকেআরের সম্পর্ক নতুন নয়। বহু বছর ধরেই তিনি দলের সঙ্গে যুক্ত রয়েছেন এবং বিশেষ করে দলের একাডেমি পর্যায়ে তরুণ ক্রিকেটারদের তুলে আনার ক্ষেত্রে গুরুত্বপূর্ণ ভূমিকা পালন করেছেন। ২০২৪-এর আইপিএলের কথা বললে, সেবার নাইটদের চ্যাম্পিয়ন হওয়ার নেপথ্যে গৌতম গম্ভীরের ডেপুটি হিসেবে ব্যাকরুম স্টাফে বড় ভূমিকা পালন করে নায়ার।

তবে ২০২৫-এ কেকেআরের পারফরম্যান্স ছিল হতাশাজনক। ১৪টি ম্যাচে মাত্র ৫টি ম্যাচ জিতে প্লে-অফেও জায়গা করতে পারেনি নাইটরা। এর পরই ফ্র্যাঞ্চাইজি আগের প্রধান কোচ চন্দ্রকান্ত পণ্ডিতের সঙ্গে সম্পর্ক ছিন্ন করে। সেই পরিপ্রেক্ষিতেই নায়ারের প্রমোশন। সহকারী কোচ থেকে প্রধান কোচের পদে পদোন্নোতি পেলেন তিনি, যা খানিকটা প্রত্যাশিতই ছিল।

দেখুন আরও খবর:

The post KKR-এ প্রমোশন! বড় ভূমিকায় নাইট শিবিরে ফিরছেন অভিষেক নায়ার first appeared on KolkataTV.